La Tèsta

La Tèsta (La Teste en francés, La Teste-de-Buch dempuish 1994) es una comuna gascona. Administrativament, qu'ei situada dens l'arrondiment d'Arcaishon, lo departament de Gironda e la region de Navèra Aquitània de l'estat francés. Toponimia Dens l'Atlas Linguistique de Gascogne lo nom del País de Bug es inclús en lo nom de la comuna de La Tèsta de Bug [la 'tèstœ dœ bük], donat peus informadors locaus. Totun òm se pòt demanar si la fòrma normau non seré meslèu Bug [ˈbyc], en foncion de l'etimon latin "Bōii" (ancian pòble galés) e del gentilici bogés,-esa. L'introducvion de l'ALG precisa justament que la lenga deus informadors de La Tèsta, en 1948, ja èra fragila, que la populacion i èra plan barrejada e que tots los occitanofònes avèvan mèi de seishanta ans. Lo gascon occidentau coneish lo son [c] corresponent au [tʃ] daus autes dialèctes; es una oclusiva que pòt aisiment èster con·honuda dab [k] per una aurelha pauc abituada Geografia Istòria Las tres parròquias de La Tèsta, Casaus e Gujan que hasèvan part deu captalat de Bug. A la revolucion francesa, lo captalat qu'ei dividit en duas municipalitats, La Tèsta e Gujan (en 1936 Gujan que vadó oficiaument Gujan-Mestras). Lo 2 de mai de 1857, la comuna d’Arcaishon qu'estó destacada deu territòri de La Tèsta. Toponimia La Tèsta. Las atestacions ancianas que dan La Testa in Bogio (1326), La Teste ou Cap de Buch (1651). Lo nom gascon qu'ei La Tèsta, de l'etimologia insegura (non pòt pas estar un francisme per Lo Cap pr'amor de las atestacions ancianas. Segond B. Fénié, que vieneré de "testa", nautor. "de Buch" (de Bug) qu'estó hornit en 1994 au toponim oficiau en francés). Los abitants que son los testerins e las testerinas. Casau. Cazaux en francés. La mapa de Cassini que pòrta Casau shens plurau. Lo Pilar. Le Pyla o Pilat en francés. Totas las atestacions ancianas qu'an "pillar" o "pilar". La duna deu Pilar qu'ei aperada lo Sablonèir. Administracion Demografia Lòcs e monuments La Ròca Blanca Personalitats ligadas amb la comuna Vejatz tanben País de Bug Ligams extèrnes Nòtas Portau de Gasconha